PMIndiaData/PMIndiaSum huggingface dataset:
প্রধানমন্ত্রী চন্ডীগড় বিমানবন্দরের নতুন অসামরিক বিমান টার্মিনালের উদ্বোধন করলেন

প্রধানমন্ত্রী শ্রী নরেন্দ্র মোদী চণ্ডীগড় বিমানবন্দরের নতুন অসামরিক বিমান টার্মিনালের উদ্বোধন করলেন। চন্ডীগড়ের পোস্ট গ্র্যাজুয়েট ইনস্টিউট অফ মেডিকেল এডুকেশন অ্যান্ড রিসার্চ-এর ৩৪তম সমাবর্তন অনুষ্ঠানে দীক্ষান্ত ভাষণে প্রধানমন্ত্রী শিকাগোর বিশ্ব ধর্ম মহাসম্মেলনে স্বামী বিবেকানন্দের সেই ঐতিহাসিক ভাষণের উল্লেখ করেন – আজকের দিনেই ১৮৯৩ সালে স্বামীজি ঐ ভাষণ দিয়েছিলেন। প্রধানমন্ত্রী বলেন, পৃথিবী যদি স্বামীজির সেই মানবতার বাণীকে স্মরণে রাখত তাহলে তার বহু পরে আজকের দিনেই নাইন/ইলেভেনের সেই জঙ্গি হামলা হয়তো ঘটত না। আশেপাশের সরকারি স্কুলগুলির ছাত্রছাত্রীদের উপস্থিতির উল্লেখ করে প্রধানমন্ত্রী বলেন, ওরাই হল এই অনুষ্ঠানের প্রকৃত প্রধান অতিথি। ঐ প্রতিষ্ঠানের ছাত্রছাত্রীদের উদ্দেশে প্রধানমন্ত্রী বলেন, দীক্ষান্ত সমারোহ কিন্তু আদৌ শিক্ষান্তের প্রতীক নয়, এটা এমন এক উপলক্ষ যার দ্বারা তারা বইয়ের দুনিয়া থেকে বেরিয়ে প্রকৃত জগতে পদার্পন করতে পারল। শ্রী মোদী এই প্রসঙ্গে চিকিৎসাশাস্ত্রে স্নাতক উপাধি পাওয়া সদ্য ডাক্তারদের বলেন যে তাঁদের এই সাফল্য কেবল তাঁদের নিজেদের প্রচেষ্টাতে নয়, বরং তাঁদের সমাজের নানা অংশের মানুষের অবদানের জন্যই। তিনি তাঁদের সমাজের দরিদ্র অংশের কথা তাঁদের পেশার প্রতিটি পর্যায়ে স্মরণে রাখতে বলেন। এই ছাত্রছাত্রীদের তিনি কেবল অসুখের চিকিৎসা করাই নয়, রোগীদের সঙ্গে বন্ধন গড়ার অনুরোধ জানান। প্রধানমন্ত্রী চণ্ডীগড়ের ২৫ নম্বর সেক্টরে একটি আবাসন প্রকল্পের উদ্বোধন করেন এবং একটি জনসমাবেশে ভাষণ দেন। মঞ্চেই প্রাক্তন সৈনিকরা তাঁকে সংবর্ধনা দেন। অনুষ্ঠানে ভাষণ প্রসঙ্গে প্রধানমন্ত্রী বলেন, এই অঞ্চলের প্রায় প্রতিটি পরিবারই দেশের সুরক্ষা কবচ কেননা, এখান থেকে বিরাট সংখ্যায় মানুষ প্রতিরক্ষা বাহিনীতে যোগ দেয়। তিনি বলেন, কেন্দ্রীয় সরকার সেনাবাহিনীর জন্য ‘এক পদ এক পেনশন’ প্রকল্প চালু করেছে প্রতিশ্রুতি মতো আর এর জন্য সম্পূর্ণ কৃতিত্বই হল দরিদ্র সাধারণের। সংসদের কাজকর্ম সম্প্রতি যেভাবে পণ্ড হয়েছে সে ব্যাপারে উদ্বেগ প্রকাশ করে প্রধানমন্ত্রী বলেন, গণতন্ত্রে সংসদের ভূমিকা সম্পর্কে নতুন করে সচেতনতা তৈরির প্রশ্ন ওঠে না। তিনি বলেন, লোকসভার অচলাবস্থাই তাঁকে এই বিষয়গুলি জনসভায় সরাসরি মানুষের সামনে উত্থাপিত করতে বাধ্য করেছে। চণ্ডীগড় আবাসন পর্ষদে নাগরিকদের সুবিধার জন্য প্রধানমন্ত্রী তথ্যপ্রযুক্তি মঞ্চের সূচনা করেন। তিনি বলেন, সুশাসনে প্রযুক্তির প্রয়োগ মানুষের ক্ষমতায়নে সাহায্য করে। তিনি বলেন, ২০২২ সালে ভারতের স্বাধীনতার ৭৫তম বর্ষপূর্তিতে প্রত্যেকের বাড়ি হোক এই তাঁর স্বপ্ন। কেন্দ্রীয় সরকার এর বাস্তবায়নের লক্ষ্যে কাজ করে চলেছে।
ভুটানের প্রধানমন্ত্রীর সঙ্গে প্রধানমন্ত্রী মোদীর বৈঠক

ভুটানের প্রধানমন্ত্রী ডঃ লোটে শেরিং গত ৩০ মে প্রধানমন্ত্রী শ্রী নরেন্দ্র মোদীর শপথ গ্রহণ অনুষ্ঠানে উপস্থিত ছিলেন। শুক্রবার, এক দ্বিপাক্ষিক বৈঠকে প্রধানমন্ত্রী ডঃ লোটে শেরিং সাধারণ নির্বাচনে বিপুল জয়ের জন্য শ্রী মোদীকে প্রধানমন্ত্রী হিসেবে পুনরায় দায়িত্ব গ্রহণে অভিনন্দন জানান। শ্রী মোদী তাঁর ও ভারতবাসীর পক্ষ থেকে ভুটানের রাজা এবং সে দেশের মানুষের শুভেচ্ছা জ্ঞাপনের জন্য অভিনন্দন জানান। সে দেশের প্রধানমন্ত্রী বলেন, ভারত সরকার ও প্রধানমন্ত্রী মোদীর সঙ্গে আরও নিবিড়ভাবে কাজ করতে তিনি গভীরভাবে আগ্রহী। এ প্রসঙ্গে তিনি যত দ্রুত সম্ভব প্রধানমন্ত্রী মোদীর ভুটান সফরে আসার কথাও স্মরণ করিয়ে দেন। শপথ গ্রহণ অনুষ্ঠানে উপস্থিত থাকা এবং তাঁর শুভ কামনার জন্য প্রধানমন্ত্রী শ্রী মোদী সে দেশের প্রধানমন্ত্রীকে ধন্যবাদ জানান। প্রধানমন্ত্রী বলেন, ভুটানের সঙ্গে জলবিদ্যুৎ ক্ষেত্রে সহযোগিতা সহ বিভিন্ন উন্নয়নমূলক অংশীদারিত্বের ব্যাপারে ভারত সর্বদাই আগ্রহী। ভুটানের আরও সমৃদ্ধি ও সার্বিক কল্যাণের প্রচেষ্টায় ভারত সরকারের দৃঢ় অঙ্গীকারের কথাও প্রধানমন্ত্রী মোদী পুনরায় উল্লেখ করেন। শ্রী নরেন্দ্র মোদী ভুটান সফরের আমন্ত্রণ গ্রহণ করেছেন। পারস্পরিক আলাপ-আলোচনার ভিত্তিতে উভয়ের সুবিধাজনক সময়ে শ্রী মোদীর ভুটান সফরের দিনক্ষণ স্থির হবে। দুই নেতার মধ্যে বৈঠক অত্যন্ত উষ্ণ ও বন্ধুত্বপূর্ণ পরিবেশে সম্পন্ন হয়েছে যা দুই দেশের মধ্যে ঘনিষ্ঠ ও মৈত্রীপূর্ণ সম্পর্কের পাশাপাশি, পারস্পরিক আস্থা, সহযোগিতা ও বোঝাপড়ার মতো বিষয়গুলিকেই প্রতিফলিত করে। /….
বিশ্ব শিল্পোদ্যোগসম্মেলন, ২০১৭-র উদ্যোগ-আয়োজন ও পরিচালনার স্বার্থে স্বাক্ষরিত ভারত-মার্কিনসমঝোতাপত্র  :  কর্মপরবর্তী অনুমোদন কেন্দ্রীয় মন্ত্রিসভার

২০১৭-র শিল্পোদ্যোগসম্পর্কিত বিশ্ব সম্মেলন ভারতে আয়োজনের জন্য মার্কিন যুক্তরাষ্ট্রের সঙ্গে ভারতেরযে মউ স্বাক্ষরিত হয়েছিল, কর্মপরবর্তী প্রক্রিয়া হিসেবে তা আজ এখানে অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। ঐ মউ বা সমঝোতাপত্রে এই শীর্ষ সম্মেলন সুষ্ঠুভাবে আয়োজন ও পরিচালনার জন্যদু’পক্ষের মধ্যে দায়-দায়িত্ব, সহযোগিতা বিনিময় ইত্যাদির সুস্পষ্ট উল্লেখ ছিল। ঐ বিশ্ব সম্মেলনেবিশ্বের বড় বড় শিল্প সংস্থাগুলির সঙ্গে সংযোগ ও যোগাযোগ স্থাপনের এক বিশেষ সুযোগ সম্প্রসারিতহয় শিল্পোদ্যোগী এবং বিনিয়োগ কর্তাদের কাছে। বিশেষ করে, তরুণ শিল্পোদ্যোগীদের কাছেঅর্থনৈতিক সুযোগ-সুবিধাকে কাজে লাগানোর ক্ষেত্রে এক বিশেষ মঞ্চ ছিল এই বিশ্বসম্মেলন। মহিলা শিল্পোদ্যোগী এবং প্রান্তিক গোষ্ঠীগুলির কাছেও এই সম্মেলন এক বিশেষসুযোগ এনে দেয়। প্রসঙ্গত উল্লেখ্য,এই বিশ্ব সম্মেলন অনুষ্ঠিত হয় ২০১৭-র ২৮ থেকে ৩০ নভেম্বর ভারতের হায়দরাবাদে। বিভিন্নবহুজাতিক সংস্থার সিইও, নীতি রচয়িতা এবং সরকারি কর্মী ও আধিকারিক ছাড়াও বিশ্বের১৫০-টি দেশের ১,৫০০-রও বেশি প্রতিনিধি যোগ দেন এই সম্মেলনে।
স্বামীবিবেকানন্দের ঐতিহাসিক শিকাগো ভাষণের ১২৫তম বার্ষিকী উপলক্ষে আয়োজিত এক ছাত্রসমাবেশে সোমবার ভাষণ দেবেন প্রধানমন্ত্রী

‘তরুণ ভারত,নবীন ভারত’ বিষয়টিকে অবলম্বন করে ছাত্রছাত্রীদের এক সম্মেলনে সোমবার ভাষণ দেবেনপ্রধানমন্ত্রী শ্রী নরেন্দ্র মোদী। স্বামী বিবেকানন্দের শিকাগো বক্তৃতার ১২৫তম বার্ষিকীএবং পণ্ডিত দীনদয়াল উপাধ্যায়ের জন্ম শতবার্ষিকীউদযাপন উপলক্ষেই এই সম্মেলনেরআয়োজন। এইঅনুষ্ঠানটি সম্পর্কে প্রধানমন্ত্রী তাঁর কয়েকটি ট্যুইট বার্তায় রবিবার বলেছেন : “আগামীকাল‘তরুণ ভারত, নবীন ভারত’ বিষয়টির ওপর ছাত্রছাত্রীদের এক সম্মেলনে বক্তব্য রাখব আমি। ছাত্রছাত্রীদেরএই সম্মেলন আয়োজিত হচ্ছে ১১ সেপ্টেম্বর তারিখে। ১৮৯৩ সালের এই দিনটিতেই স্বামীবিবেকানন্দ শিকাগোয় এক ঐতিহাসিক ভাষণ দিয়েছিলেন। এ বছর আমরা স্বামীবিবেকানন্দের শিকাগো ভাষণের ১২৫তম বার্ষিকী এবং পণ্ডিত দীনদয়াল উপাধ্যায়ের জন্মশতবার্ষিকী উদযাপন করছি। যুবশক্তিরওপর বিশেষ আস্থা ও বিশ্বাস ছিল স্বামী বিবেকানন্দের। জাতি গঠনের কাজে যুব সমাজেরএক গুরুত্বপূর্ণ অংশগ্রহণের স্বপ্ন দেখতেন তিনি। স্বামীবিবেকানন্দের আদর্শে অনুপ্রাণিত হয়ে আমাদের যুব সমাজের স্বপ্ন ও আকাঙ্ক্ষারবাস্তবায়নে আমরা নিরলস পরিশ্রম করে চলেছি।”
অঙ্গ প্রতিস্থাপনের ক্ষেত্রে ভারত-স্পেনসহযোগিতা  :  অনুমোদন কেন্দ্রীয় মন্ত্রিসভার

অঙ্গ প্রতিস্থাপন ক্ষেত্রে ভারত ও স্পেনের মধ্যে এক মউ স্বাক্ষরেরপ্রস্তাবে অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে স্পেনের স্বাস্থ্যমন্ত্রকের সামাজিক সমতা ও পরিষেবা দপ্তরের জাতীয় প্রতিস্থাপন সংস্থা এবং ভারতেরস্বাস্থ্য ও পরিবারকল্যাণ মন্ত্রকের স্বাস্থ্য পরিষেবা দপ্তরের মধ্যে এই চুক্তিস্বাক্ষরের প্রস্তাবে সম্মতি দেওয়া হয়। এর আওতায় অঙ্গ প্রতিস্থাপন সম্পর্কিতপরিষেবা প্রদানের ক্ষেত্রে ভারত ও স্পেন পরস্পরের মধ্যে এক বিশেষ সহযোগিতারসম্পর্কে আবদ্ধ থাকবে। অঙ্গ ও টিস্যু সংগ্রহ এবং তা প্রতিস্থাপনের ক্ষেত্রে দ্বিপাক্ষিকসহযোগিতার প্রসার ঘটবে মউটি স্বাক্ষরিত হলে। দু’দেশের মধ্যে স্বাস্থ্য সম্পর্কিতএই বিষয়টিতে জ্ঞান ও অভিজ্ঞতা বিনিময়ের ফলে যে সমস্ত রোগী অঙ্গের বৈকল্যজনিত কারণেকষ্ট পাচ্ছেন তাঁদের চিকিৎসা ও অস্ত্রপচারের ক্ষেত্রে বিশেষ সুবিধা হবে বলে মনেকরা হচ্ছে। স্পেনের সঙ্গে ভারতের আসন্ন দ্বিপাক্ষিক বৈঠকের সময় এই মউ স্বাক্ষরেরপ্রস্তাব করা হয়েছে। /
কেন্দ্রীয় মন্ত্রিসভাকে ভারত ও কোরিয়া প্রজাতন্ত্রের মধ্যে যৌথভাবে ডাকটিকিট প্রকাশ সংক্রান্ত সমঝোতাপত্রের তথ্যজ্ঞাপন

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে যৌথভাবে ডাকটিকিট প্রকাশ সংক্রান্ত বিষয়ে ভারত ও কোরিয়া প্রজাতন্ত্রের মধ্যে স্বাক্ষরিত সমঝোতাপত্রের বিষয়ে আলোচনা হয়েছে। চলতি বছরের ফেব্রুয়ারি মাসে দু’দেশের মধ্যে এই সমঝোতাপত্রটি স্বাক্ষরিত হয়। কেন্দ্রীয় সরকারের যোগাযোগ মন্ত্রকের ডাকবিভাগ এবং কোরিয়া প্রজাতন্ত্রের বিজ্ঞান এবং আইসিটি (কোরিয়া পোস্ট) – র মধ্যে পারস্পরিক সম্মতির মাধ্যমে ‘কোরিয়ার রানী হুর হুয়াং – ওক’-এর থিম নিয়ে একগুচ্ছ ডাকটিকিট প্রকাশিত হবে। এই বছরের শেষে পারস্পরিক ঐকমত্যের মাধ্যমে একটি দিন ঠিক করে এই ডাকটিকিটগুলি প্রকাশিত হবে।
গ্রামীণ বৈদ্যুতিকরণ এবং ‘সৌভাগ্য’ কর্মসূচির সুফল গ্রহীতাদের সঙ্গে এক ভিডিও সংযোগ ব্যবস্থায় আলাপচারিতা প্রধানমন্ত্রীর

‘সৌভাগ্য’ কর্মসূচির আওতায় দেশের যে সমস্ত গ্রামে বিদ্যুতের সুযোগ পৌঁছে গেছে সেখানকার নাগরিকদের সঙ্গে আজ (১৯ জুলাই, ২০১৮) এক ভিডিও সংযোগ ব্যবস্থায় কথা বলেন প্রধানমন্ত্রী শ্রী নরেন্দ্র মোদী। বিভিন্ন সরকারি কর্মসূচির সুফল গ্রহীতাদের সঙ্গে ভিডিও সম্মেলনের মাধ্যমে এটি হল প্রধানমন্ত্রীর দশম আলাপচারিতার অনুষ্ঠান। সাম্প্রতিককালে বিদ্যুৎ সংযোগ দেওয়া হয়েছে এমন ১৮ হাজার গ্রামের অধিবাসীদের সঙ্গে আলাপচারিতার সুযোগ পেয়ে প্রধানমন্ত্রী আনন্দ প্রকাশ করেন। তিনি বলেন, যাঁরা কোনদিন অন্ধকারকে দেখেননি তাঁরা আলোর মর্ম বুঝতে পারবেন না। অন্ধকারের মধ্যে যাঁরা তাঁদের জীবন অতিবাহিত করেননি, তাঁদের পক্ষে আলোর গুরুত্ব অনুধাবন করা অসম্ভব। গ্রামবাসীদের সঙ্গে আলাপচারিতাকালে শ্রী মোদী বলেন যে এনডিএ সরকার ক্ষমতায় আসার পর থেকে হাজার হাজার গ্রাম আলোকিত হয়ে উঠেছে। পূর্ববর্তী সরকারের কাছে যা ছিল মিথ্যা প্রতিশ্রুতি মাত্র, সেখানে প্রত্যেকটি গ্রামকে বিদ্যুতায়িত করার জন্য নিষ্ঠার সঙ্গে কাজ করে গেছে বর্তমান সরকার। শুধুমাত্র বৈদ্যুতিকরণের মধ্যেই সরকারের কাজ থেমে থাকেনি। বিদ্যুতের বন্টন ব্যবস্থারও সংস্কারসাধন করা হয়েছে। প্রধানমন্ত্রী বলেন যে, কেন্দ্রীয় সরকার পূর্ব ভারতের পরিস্থিতি এখন বদলে দিয়েছে। সারা দেশে অবিদ্যুতায়িত ১৮,০০০ গ্রামের মধ্যে ১৪,৮৫২টির অবস্থান ছিল পূর্ব ভারতে। এর মধ্যে আবার এ ধরণের ৫,৭৯০টি গ্রাম ছিল দেশের উত্তর-পূর্বাঞ্চলে। কিন্তু সমগ্র পূর্ব ভারতের উন্নয়নের বিষয়টিকে সরকারিভাবে বিশেষ অগ্রাধিকার দেওয়া হয়েছে। এই অঞ্চল পূর্ণ বৈদ্যুতিকরণের সুযোগ লাভ করায় ভারতের উন্নয়ন প্রক্রিয়ায় এক বৃহত্তর ভূমিকা পালন করতে পারে পূর্ব ভারত। প্রধানমন্ত্রী বলেন যে দেশের প্রত্যেকটি বাড়িতে বিদ্যুৎ সংযোগ দেওয়ার লক্ষ্যে ‘প্রধানমন্ত্রী সহজ বিজলী হর ঘর যোজনা’র কাজ শুরু করা হয়েছে। এই কর্মসূচি রূপায়ণের মাধ্যমে এ পর্যন্ত বিদ্যুতের সুযোগ পৌঁছে গেছে ৮৬ লক্ষেরও বেশি বাড়িতে। বিশেষ নিষ্ঠার সঙ্গে এই যোজনা রূপায়ণের কাজ এগিয়ে নিয়ে যাওয়া হচ্ছে। এর মাধ্যমে দেশের প্রায় ৪ কোটি বাড়িতে বৈদ্যুতিকরণের কাজ নিশ্চিত করা হবে। বিদ্যুতের সুযোগ তাঁদের জীবনে কি ধরণের পরিবর্তন এনে দিয়েছে তা প্রধানমন্ত্রীর কাছে ব্যাখ্যা করেন দূর-দূরান্তের গ্রামগুলির সুফল গ্রহীতারা। সূর্যাস্তের আগেই সমস্ত কাজ সম্পূর্ণ করা এবং কেরোসিনের বাতির সামনে বসে বাড়ির ছেলে-মেয়েদের পড়াশোনা করতে বাধ্য করার দিন এখন অতীত। বিদ্যুৎ এইভাবেই তাঁদের জীবনযাত্রাকে এখন অনেক অনেক সহজ করে তুলেছে। তাঁদের জীবনধারণের মানও যে সার্বিকভাবে উন্নত হয়েছে সেকথা ব্যক্ত করেন অধিকাংশ সুফল গ্রহীতা। তাঁদের ঘর-বাড়ি আলোকিত করে তোলার জন্য প্রধানমন্ত্রীকে তাঁরা ধন্যবাদ জানান। প্রসঙ্গত উল্লেখ্য, স্বাধীনতার ৭০ বছর পরেও দেশের যে ১৮ হাজার গ্রাম বিদ্যুতের সুযোগ থেকে বঞ্চিত ছিল, গত চার বছরে সেখানে বৈদ্যুতিকরণের কাজ সম্পূর্ণ হয়েছে। শেষ যে গ্রামটিকে বিদ্যুৎ সম্প্রসারণের আওতায় নিয়ে আসা হয় সেটি হল উত্তর-পূর্বাঞ্চলের মণিপুর রাজ্যের লেইসাং গ্রাম। এ বছর ২৮ এপ্রিল সেখানে বিদ্যুতের সুযোগ পৌঁছে গেছে।
উত্তরাখন্ডের হরসিলে জওয়ানদের সঙ্গে প্রধানমন্ত্রীর দীপাবলী উদযাপন

প্রধানমন্ত্রী শ্রী নরেন্দ্র মোদী বুধবার উত্তরাখন্ডের হরসিলে ভারতীয় সেনাবাহিনী ও ভারত-তীব্বত সীমান্ত পুলিশ বাহিনী জওয়ানদের সঙ্গে দীপাবলী উদযাপন করেন। এই উপলক্ষে জওয়ানদের শুভেচ্ছা জানিয়ে প্রধানমন্ত্রী বলেন, প্রত্যন্ত তুষারাচ্ছন্ন পার্বত্য এলাকায় কর্তব্যের প্রতি তাঁদের আন্তরিকতা সমগ্র দেশের শক্তি বাড়াচ্ছে এবং ১২৫ কোটি ভারতবাসীর ভবিষ্যৎ স্বপ্নকে সুনিশ্চিত করছে। তিনি বলেন, আলোর উৎসব দীপাবলী ভয় দূর করে মানবিক গুণাবলীর আলো ছড়িয়ে দেয়। একইভাবে, জওয়ানরাও তাঁদের দায়বদ্ধতা ও সুশৃঙ্খল জীবনযাপনের মধ্য দিয়ে মানুষের মনে নিরাপত্তা ও ভয়ভীতিহীন মানসিকতা ছড়িয়ে দিতে কাজ করে চলেছেন বলে তিনি মন্তব্য করেন। প্রধানমন্ত্রী বলেন, গুজরাটের মুখ্যমন্ত্রী থাকাকালীন সময় থেকেই তিনি দীপাবলীতে সেনা জওয়ানদের সঙ্গে সাক্ষাৎ করে আসছেন। বেশ কয়েক বছর আগে কৈলাশ মানস সরোবর যাত্রায় যুক্ত থাকার কথা স্মরণ করে ভারত – তীব্বত সীমান্ত পুলিশের জওয়ানদের সঙ্গে তাঁর মতবিনিময়ের কথাও প্রধানমন্ত্রী উল্লেখ করেন। প্রতিরক্ষা ক্ষেত্রে ভারতের ব্যাপক উন্নয়ন হচ্ছে উল্লেখ করে প্রধানমন্ত্রী প্রাক্তন সেনানীদের কল্যাণে ‘এক পদ এক পেনশন’ সহ বিভিন্ন কল্যাণমূলক ব্যবস্থা গ্রহণের কথাও উল্লেখ করেন। প্রধানমন্ত্রী আরও বলেন, রাষ্ট্রসংঘের শান্তি রক্ষা অভিযানগুলিতে ভারতীয় সেনাবাহিনীর ভূমিকা সারা বিশ্ব জুড়ে প্রশংসিত ও সমাদৃত হয়েছে। প্রধানমন্ত্রী জওয়ানদের মধ্যে মিষ্টি বিতরণ করেন। মন্দির প্রাঙ্গণের আশেপাশের বিভিন্ন জায়গা থেকে আগত বেশ কিছু মানুষের সঙ্গে তিনি মতবিনিময় করেন এবং প্রধানমন্ত্রীকে তাঁরা দীপাবলীর শুভেচ্ছা জানান। …
ভারত-তাইওয়ান বিমান পরিষেবা : চুক্তি সম্পাদনের প্রস্তাবে সম্মতি কেন্দ্রীয় মন্ত্রিসভার

বিমান পরিষেবা চালু করার লক্ষ্যে ভারত-তাইপেই অ্যাসোসিয়েশন এবং তাইপেই ইকনমিক অ্যান্ড কালচারাল সেন্টারের মধ্যে চুক্তি স্বাক্ষরের বিষয়টি আজ অনুমোদিত হল কেন্দ্রীয় মন্ত্রিসভার বৈঠকে। বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। বর্তমানে ভারত ও তাইওয়ানের মধ্যে প্রথাগতভাবে কোনরকম বিমান পরিষেবা চালু নেই। দু’দেশের মধ্যে আকাশপথে যোগাযোগের বিষয়টি এখন নিয়ন্ত্রিত হয় এয়ার ইন্ডিয়া চার্টার্স লিমিটেড (এআইআরএল) এবং তাইপেই এয়ারলাইন্স অ্যাসোসিয়েশন (টিএএ)-এর মাধ্যমে। বিমান পরিষেবা চালু করার লক্ষ্যে ভারত ও তাইওয়ানের মধ্যে চুক্তি স্বাক্ষরের ঘটনাটি দু’দেশের মধ্যে বিমান পরিষেবা ক্ষেত্রে এক বিশেষ দিকচিহ্ন হয়ে থাকবে। এর ফলে, উন্নততর বাণিজ্য, বিনিয়োগ, পর্যটন ও সাংস্কৃতিক বিনিময় কর্মসূচিও বিশেষভাবে উৎসাহিত হবে এই দুটি দেশের মধ্যে। /….
প্রধানমন্ত্রী আগামীকাল নারী শক্তি পুরস্কার প্রাপকদের সঙ্গে মতবিনিময় করবেন

প্রধানমন্ত্রী শ্রী নরেন্দ্র মোদী আগামীকাল নতুন দিল্লির লোককল্যাণ মার্গে তাঁর কার্যালয়ে নারী শক্তি পুরস্কার প্রাপকদের সঙ্গে মতবিনিময় করবেন। আন্তর্জাতিক নারী দিবস উপলক্ষে প্রধানমন্ত্রীর ট্যুইটার অ্যাকাউন্টটি আগামীকাল কৃতী মহিলারা পরিচালনা করবেন। #SheInspiresUs রাষ্ট্রপতি আগামীকাল সকালে রাষ্ট্রপতি ভবনে এক অনুষ্ঠানে প্রাপকদের হাতে নারী শক্তি পুরস্কার তুলে দেবেন। মূলত সমাজের শোষিত এবং প্রান্তিক মহিলাদের ক্ষমতায়নের জন্য যাঁরা কাজ করেন, সেইসব ব্যক্তি, গোষ্ঠী ও প্রতিষ্ঠানের ব্যতিক্রমী অবদানের স্বীকৃতিস্বরূপ প্রতি বছর এই পুরস্কার দেওয়া হয়ে থাকে।
বারাণসী ও লক্ষ্ণৌ সফরে প্রধানমন্ত্রী

প্রধানমন্ত্রী শ্রী নরেন্দ্র মোদী ২২ জানুয়ারি, ২০১৬ তারিখে বারাণসী ও লক্ষ্ণৌ সফর করবেন। প্রথমেই তিনি যাবেন বারাণসী’তে। সেখানে দিব্যাঙ্গন স্বশক্তিকরণ সমারোহ অনুষ্ঠানে যোগ দেবেন তিনি। অন্যভাবে যাঁরা অক্ষম বা প্রতিবন্ধী তাঁদের সহায়তার জন্য প্রয়োজনীয় সাজসরঞ্জাম দেওয়া হবে ঐ অনুষ্ঠানে। এরপর প্রধানমন্ত্রী যাবেন লক্ষ্ণৌ’তে। সেখানে তিনি বাবাসাহেব ভীমরাও আম্বেদকর বিশ্ববিদ্যালয়ের ষষ্ঠ সমাবর্তনে ভাষণ দেবেন। পরে, ‘ভারতীয় মাইক্রো ক্রেডিট’ সংস্থা আয়োজিত একটি কর্মসূচিতে যোগ দিয়ে বৈদ্যুতিন রিক্সা বন্টন করবেনপ্রধানমন্ত্রী। বাবাসাহেব ডঃ ভীমরাও আম্বেদকরের উদ্দেশে প্রধানমন্ত্রী শ্রদ্ধা জানাবেন আম্বেদকর মহাসভায়। …
জাতীয় হস্তচালিত তাঁতশিল্প দিবসে প্রধানমন্ত্রীর বার্তা

জাতীয় হস্তচালিত তাঁতশিল্প দিবস উপলক্ষে এক বার্তায় প্রধানমন্ত্রী এই বিশেষ শিল্পটির দিকে বিশেষ গুরুত্বদানের পাশাপাশি দৈনন্দিন জীবনে তা থেকে উৎপাদিত সামগ্রীর ব্যাপক ব্যবহারের ওপরও বিশেষ জোর দিয়েছেন। প্রধানমন্ত্রী তাঁর বার্তায় বলেছেন, “জাতীয় হস্তচালিত তাঁতশিল্প দিবসে আসুন আমরা প্রতিশ্রুতিবদ্ধ হই যে এই শিল্পটির দিকে আমরাআরও বেশি করে যত্নবান হব এবং আমাদের দৈনন্দিন জীবনে তা থেকে উৎপাদিত সামগ্রী আরওবেশি করে ব্যবহার করব। আমাদের তাঁতশিল্প হল বৈচিত্র্যময়, পরিবেশ-বান্ধব এবং অগণিত তাঁত শিল্পীর রুজি-রোজগারের একবিশেষ উৎস স্থান। আমরা সহযোগিতার হাত প্রসারিত করলে তাঁরা আরও উৎসাহিত হবেন। হস্তচালিত তাঁতশিল্পের সঙ্গে যুক্ত বহু মহিলা। তাই, এই শিল্পটির বিকাশ ও উন্নয়ন হল নারীক্ষমতায়নের এক গুরুত্বপূর্ণ মাধ্যম।” /
আগামীকাল ওড়িশা এবং ছত্তিশগড় সফরে যাবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল (২২শে সেপ্টেম্বর) ওড়িশা ও ছত্তিশগড় সফরে যাবেন। তালচের সার কারখানার পুনরুজ্জীবনের কাজ শুরু করার প্রতীক হিসেবে সেখানে একটি ফলক উন্মোচন করবেন প্রধানমন্ত্রী। দেশে এটি প্রথম কারখানা যেখানে কয়লাকে গ্যাসে পরিণত করার মাধ্যমে সার প্রস্তুত করা হবে। সার ছাড়াও এই কারখানায় প্রাকৃতিক গ্যাসও উৎপাদন করবে যার ফলে দেশের শক্তির চাহিদা অনেকাংশে মেটানো সম্ভব হবে। প্রধানমন্ত্রী এরপর ঝাড়সুগুদায় যাবেন। সেখানে ঝাড়সুগুদা বিমানবন্দরের উদ্বোধন করবেন তিনি। এই বিমানবন্দর চালু হলে ভারতের উড়ান মানচিত্রে পশ্চিম ওড়িশাও চলে আসবে এবং এর ফলে উড়ান প্রকল্পের আওতায় আঞ্চলিক বিমান সংযোগ ত্বরান্বিত হবে। প্রধানমন্ত্রী একইসঙ্গে গর্জনবহাল কয়লা খনি এবং ঝাড়সুগুদা-বারাপালি-সারদেগা রেল সংযোগ জাতির উদ্দেশে উৎসর্গ করবেন। এছাড়া, একটি ফলক উন্মোচনের মাধ্যমে তিনি দুলাঙ্গা কয়লা খনিতে কয়লা উৎপাদন এবং সেখান থেকে কয়লা পরিবহণের সূচনা করবেন। শ্রী মোদী এরপর ছত্তিশগড়ের জঞ্জির চম্পায় যাবেন। সেখানে ঐতিহ্যবাহী তাঁত এবং কৃষি সংক্রান্ত একটি প্রদর্শনী ঘুরে দেখবেন। জাতীয় সড়ক এবং পেন্দ্রা-অনুপ্পুর তৃতীয় রেললাইন সংক্রান্ত প্রকল্পেরও শিলান্যাস করবেন তিনি। /
আন্তর্জাতিক যোগ দিবসে জাতির উদ্দেশে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে আন্তর্জাতিক যোগ দিবসে জাতির উদ্দেশে ভাষণ দেন। প্রধানমন্ত্রী বলেন, আন্তর্জাতিক যোগ দিবস সংহতির দিবস। এই দিবস সার্বজনীন সৌভ্রাতৃত্ববোধের ।বিশ্ব জুড়ে কোভিড-১৯ এর দরুণ স্বাস্থ্য ক্ষেত্রে আপৎকালীন পরিস্থিতির জন্য এ বছরের আন্তর্জাতিক যোগ দিবস ডিজিটাল ও বৈদ্যুতিন প্ল্যাটফর্মের মাধ্যমে আয়োজন করা হচ্ছে। প্রধানমন্ত্রী মোদী বলেন, সাধারণ মানুষ বাড়িতেই সমগ্র পরিবারের সঙ্গে যোগাভ্যাসে সামিল হয়েছেন। তিনি বলেন, যোগ আমাদেরকে একত্রিত করেছে। সারা বিশ্ব জুড়ে ‘মাই লাইফ – মাই যোগ’ ভিডিও ব্লগিং প্রতিযোগিতায় মানুষের ব্যাপক অংশগ্রহণ, যোগাভ্যাসের ক্রমবর্ধমান জনপ্রিয়তার বিষয়টিকেই প্রতিফলিত করে বলে প্রধানমন্ত্রী অভিমত প্রকাশ করেন। আজ আমরা সকলেই বড় সমাবেশে না গিয়ে বাড়িতে থেকেই পরিবারের সঙ্গে যোগচর্চায় সামিল হয়েছি। এ বছর আন্তর্জাতিক যোগ দিবসের মূল ভাবনা হ’ল – ‘বাড়িতে থেকেই যোগাভ্যাস এবং পরিবারের সঙ্গে যোগচর্চা’। যোগচর্চা পারিবারিক বন্ধনকে সুদৃঢ় করে, সেই সঙ্গে পরিবারে শিশু, যুবক ও বয়স্ক ব্যক্তিদের মধ্যে প্রাণশক্তি সঞ্চার করে। এমনকি, যোগচর্চা আবেগ স্থিমিত রাখতে সহায়তা করে বলে প্রধানমন্ত্রী অভিমত প্রকাশ করেন। তিনি আরও বলেন, ‘যোগ আমাদের শরীরে রোগ প্রতিরোধক ক্ষমতা বাড়ায়। আপনারা দৈনন্দিন জীবনে অবশ্যই প্রাণয়ম-কে জীবন-যাপনের অঙ্গ করুন। প্রাণয়ম আমাদের শ্বাস-প্রশ্বাস ব্যবস্থাকে আরও সুদৃঢ় করে। বর্তমান সময়ে এই যোগাভ্যাস পদ্ধতি অনুসরণ অত্যন্ত প্রাসঙ্গিক হয়ে উঠেছে। কারণ, কোভিড-১৯ ভাইরাসে আমাদের শ্বাস-প্রশ্বাস ব্যবস্থা সবচেয়ে বেশি প্রভাবিত হয়েছে। শ্রী মোদী বলেন, যোগ একতার মূল শক্তি হিসাবে পরিণত হয়েছে। যোগচর্চা মানবতার বন্ধকে গভীরতর করে। যোগচর্চায় কোনও বৈষম্য নেই। এমনকি, যোগ জাতি, বর্ণ, লিঙ্গ, বিশ্বাস ও দেশের ঊর্ধ্বে। যে কেউ যোগকে সাগ্রহে আলিঙ্গণ করতে পারেন। আমরা যদি সুস্বাস্থ্য ও প্রত্যাশার তরঙ্গ খুঁজে পাই, তা হলে সেদিন খুব দূরে নেই, যখন সারা বিশ্ব এক সুস্থ-সবল ও আনন্দমুখর মানবতার সাফল্যগুলিকে দেখতে পাবে। তাই, যোগচর্চা সারা বিশ্বে এ রকম আনন্দঘন পরিবেশ গড়ে তুলতে আমাদের সাহায্য করতে পারে। “সচেতন নাগরিক হিসাবে আমরা এক পরিবার ও এক অভিন্ন সমাজের লক্ষ্যে অগ্রসর হবো। আমাদের জীবনের অঙ্গ হিসাবে আমরা বাড়িতেই পরিবারের সঙ্গে যোগচর্চা করবো। আমরা নিশ্চিতভাবেই সফল হবো, আমরা নিশ্চিতভাবেই জয়লাভ করবো”, বলে প্রধানমন্ত্রী অভিমত প্রকাশ করেন।
রাষ্ট্রায়ত্ত সংস্থাগুলির নির্বাচন পর্ষদের সিদ্ধান্ত বদল : সম্মতি কেন্দ্রীয় মন্ত্রিসভার

রাষ্ট্রায়ত্ত সংস্থাগুলির নির্বাচন পর্ষদের ১৯৮৭’র ৩ মার্চ তারিখে গৃহীত একটি সিদ্ধান্তে সংশোধন আনার অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদন দানের সিদ্ধান্ত নেওয়া হয়। সংশোধনের ফলে কেন্দ্রীয় সরকারের নিয়ন্ত্রণাধীন সংস্থাগুলিতে নিয়োগের ক্ষেত্রে রাজ্য নিয়ন্ত্রণাধীন সংস্থা ও বেসরকারি ক্ষেত্র থেকে প্রার্থী নির্বাচনের ক্ষেত্রে তাঁদের অভ্যন্তরীণ প্রার্থী হিসেবে ধরা হবে না। এই ব্যবস্থা চালু রাখা হবে আগামী পাঁচ বছরের জন্য। এছাড়াও, রাষ্ট্রায়ত্ত সংস্থাগুলির প্রধান এবং অন্যান্য সদস্যদের কার্যকালের মেয়াদ হবে তিন বছর অথবা ৬৫ বছর বয়স পর্যন্ত। এদুটির মধ্যে যেটির সময় আগে সম্পূর্ণ হবে, সেটিকেই কার্যকালের মেয়াদ হিসেবে ধরা হবে।
রথযাত্রা উপলক্ষে দেশবাসীকে প্রধানমন্ত্রীর শুভেচ্ছা ও অভিনন্দন

রথযাত্রা উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় প্রধানমন্ত্রী বলেছেন, “রথযাত্রা উপলক্ষে আপনাদের সকলকে আমার আন্তরিক অভিনন্দন। প্রভু জগন্নাথ আপনাদের প্রত্যেকের ওপর আশীর্বাদ বর্ষণ করুন – এই প্রার্থনা জানাই। প্রভু জগন্নাথের আশীর্বাদে গ্রাম হয়ে উঠুক উন্নত, কৃষক ও দরিদ্র সাধারণ মানুষের হোক কল্যাণ এবং অগ্রগতির এক নতুন শীর্ষে উন্নীত হোক ভারত”।
প্রধানমন্ত্রীআগামী৭ এবং ৮ অক্টোবর, ২০১৭-য় গুজরাট সফর করবেন

প্রধানমন্ত্রীশ্রী নরেন্দ্র মোদী ২০১৭-র ৭ এবং ৮ অক্টোবর গুজরাট সফর করবেন। ৭ অক্টোবরসকালে প্রধানমন্ত্রী দ্বারকাধীশ মন্দির সফর করবেন। দ্বারকায় তিনি ওখা ও বেইটদ্বারকার মধ্যে একটি সেতু ও অন্যান্য সড়ক উন্নয়ন প্রকল্পের ভিত্তিপ্রস্তর স্থাপনকরবেন। তিনি সেখানে একটি জনসভাতেও ভাষণ দেবেন। দ্বারকাথেকে প্রধানমন্ত্রী সুরেন্দ্র নগর জেলার চোটিলায় পৌঁছবেন। রাজকোটে তিনি একটিগ্রিনফিল্ড বিমানবন্দরের ভিত্তিপ্রস্তর স্থাপন করবেন। এছাড়াও, আমেদাবাদ-রাজকোটজাতীয় সড়ককে ছ’লেনে উন্নীত করা এবং রাজকোট-মোরবি রাজ্য সড়ককে চার লেনে উন্নীত করারজন্য প্রকল্পেরও ভিত্তিপ্রস্তর স্থাপন করবেন। এছাড়াও, প্রধানমন্ত্রী সম্পূর্ণস্বয়ংক্রিয়ভাবে দুগ্ধ প্রক্রিয়াকরণের একটি কেন্দ্র ও প্যাকেজিং প্ল্যান্ট জাতিরউদ্দেশে উৎসর্গ করবেন। সুরেন্দ্র নগরে জোড়াবরনগর এবং রতনপুর এলাকার মধ্যে একটিপানীয় জলের পাইপলাইন প্রকল্পও জাতির উদ্দেশে উৎসর্গ করবেন। এখানেও তাঁর একটিজনসভায় ভাষণ দেওয়ার কথা রয়েছে। ৮ অক্টোবরসকালে প্রধানমন্ত্রী ভাদনগর পৌঁছবেন। প্রধানমন্ত্রী পদে আসীন হওয়ার পর এই প্রথমতিনি এই শহরে যাচ্ছেন। সেখানে তিনি হাটকেশ্বর মন্দিরে যাবেন। একটি জনসভায় প্রধানমন্ত্রীপরিবর্ধিত ‘মিশন ইন্দ্রধনুস’ প্রকল্পের সূচনা করবেন। শিশুদের সম্পূর্ণ টিকাকরণেরআওতায় নিয়ে আসার লক্ষ্যে কাজকে ত্বরান্বিত করতে এই প্রকল্প চালু করা হচ্ছে। নতুনএই প্রকল্পটি পুর এলাকার এবং যে সমস্ত অঞ্চলে টিকাকরণের হার কম, সেখানে বেশি জোরদেবে। প্রধানমন্ত্রী, ‘ইমটেকো’ অ্যাপেরসূচনা উপলক্ষে স্বাস্থ্যকর্মীদের হাতেই-ট্যাবলেট তুলে দেবেন। আশা কর্মীদের কাজের উন্নয়নের লক্ষ্যে ‘ইমটেকো’ একটি অভিনবমোবাইল ফোনের অ্যাপ্লিকেশন। ভারতে আশা কর্মীদের আরও ভালো পরিচালনা, সহায়তা এবংউদ্বুদ্ধ করার মাধ্যমে নবজাতক শিশু এবং নতুন মায়েদের এই প্রকল্পের আওতায় নিয়ে আসাএবং শিশুস্বাস্থ্যের ক্ষেত্রে উদ্যোগের জন্যই এক অ্যাপটি তৈরি করা হয়েছে। ‘ইমটেকো’রঅর্থ – ইনোভেটিভ মোবাইল ফোন টেকনলজি ফর কমিউনিটি হেল্‌থ অপারেশন্স (গোষ্ঠীস্বাস্থ্য সংক্রান্ত কাজের জন্য অভিনব মোবাইল ফোন প্রযুক্তি)। গুজরাটিতে ‘টেকো’শব্দের অর্থ আবার ‘সমর্থন’। অতএব, ‘ইমটেকো’র অর্থ হচ্ছে ‘আমিই সমর্থন’।প্রধানমন্ত্রী এখানেও এক জনসভায় ভাষণ দেবেন। ঐদিন বিকেলেপ্রধানমন্ত্রী ভারুচে পৌঁছবেন। সেখানে নর্মদা নদীর ওপর ভাদভুত ব্যারেজেরভিত্তিপ্রস্তর স্থাপন করবেন তিনি। এছাড়া, গুজরাটের সুরাটের উধনা থেকে বিহারেরজয়নগর পর্যন্ত অন্ত্যোদয় এক্সপ্রেসের যাত্রা সূচনা করবেন। তিনি গুজরাট নর্মদাফার্টিলাইজার কর্পোরেশনে বেশ কয়েকটি প্ল্যান্টের উদ্বোধন করবেন এবং ভিত্তিপ্রস্তরস্থাপনের ফলক উদ্বোধন করবেন। এখানেও তিনি এক জনসভায় ভাষণ দেবেন। প্রধানমন্ত্রী৮ অক্টোবর সন্ধ্যায় দিল্লি ফিরে আসবেন। /
কলকাতা সহ আরও চারটি শহরে জাতীয় শিক্ষা ও গবেষণা প্রতিষ্ঠান গড়ে তুলতে ৪৭৯৯ কোটি টাকার ব্যয় বরাদ্দ অনুমোদিত

কলকাতা, পুণে, মোহালি, ভূপাল এবং তিরুবনন্তপুরমে বিজ্ঞান শিক্ষা ও গবেষণা সংক্রান্ত পাঁচটি জাতীয় প্রতিষ্ঠান গড়ে তুলতে ৪৭৯৯ কোটি টাকার সংশোধিত বাজেট অনুমোদিত হয়েছে কেন্দ্রীয় মন্ত্রিসভায়।প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার এক বৈঠকে এই ব্যয় বরাদ্দের বিষয়টি চূড়ান্ত হয়।এর আগে, প্রাথমিকভাবে এই জাতীয় প্রতিষ্ঠানগুলি গড়ে তুলতে ২,৫০০ কোটি টাকার ব্যয় বরাদ্দ কেন্দ্রীয় মন্ত্রিসভার অনুমোদন লাভ করে। নির্মীয়মান এই প্রতিষ্ঠানগুলি স্নাতক স্তরের নীচে এবং স্নাতকোত্তর পর্যায়ে শিক্ষা ও গবেষণার বিষয়গুলিকে একই ছাতার নীচে নিয়ে এসে সমন্বয়সাধন করবে।গবেষণার উপযোগী পরিবেশ গড়ে তুলতে বিভিন্ন জাতীয় গবেষণাগার এবং অন্যান্য গবেষণা সংস্থার সঙ্গে মতবিনিময় করবে এই জাতীয় প্রতিষ্ঠানগুলি।এছাড়াও, সুদক্ষ এবং প্রশিক্ষণপ্রাপ্ত মেধা-সম্পদ গড়ে তোলার কাজেও এই সমস্ত জাতীয় প্রতিষ্ঠান এক গুরুত্বপূর্ণ ভূমিকা পালন করবে।